هیزی جە پارێزگاو هه‌ڵه‌بجەینە‌، حه‌ریۊ جه‌ كۊمه‌ڵه‌و قوربانییاو كیمیاویوارانی، مامۊسا ئاینییەکۍ و چالاكۍ شاره‌كەی‌ كوۍ بیۍ و پەرسەو په‌راوێزوستەی شاره‌كه‌یشا باس کەرڎە.
جە دمادمایی كۊبییەیۊکەینە ئەرەیاونایۍ ئەرەیاونیا، كه‌ چەنەش داوا كریا پەی ئێساڵوو 2023 چەموو هەرمانکەرڎەی وزیۊ سەروو پارێزگاکەی چێولای پڕۊژه‌ ستراتیجییه‌كۍ بە عەمەلی کریاوە، پی چند خاڵا دماییشا بە کۊبییەیۊکەی ئارد.
"ئەرەسپاردۍ و ئەنجامنامەو کۊبییەیۊ فراوانوو ڕێکوزیا و چالاکەکا سنووروو پارێزگاو هەڵەبجەی"
۱- جە ۱٤/ ۳ / ۲۰۲۳ ڕاپیمایۍ و وینیشاندایۍ فراوانوو تەماموو چین و تووەکا سنووروو پارێزگاو هەڵەبجەی.
۲- بەشڎارینەکرڎەی و بایکۊتکەرڎەی تەماموو ئا چالاکییا، کە لە لاو حوکمەتی و دەسەڵاتی وێیاگەیی و حەر حیزبێوە کە کریۊ جە ١٦-٣-٢٠٢٣، جە لاو خەڵکوو هەڵەبجەی و کۊمەڵەو قوربانییاو هەڵەبجەیۊ.
٣- وەشکەرڎەی ئەنجوومەنێوە گردگیری، کە پێک ئامابۊ جە تەماموو چین و تووەکاو سنووروو پارێزگاکەی، کە نوێنەرایەتیی هەقەتینوو سنووروو پارێزگاکەی کەرۊ، پەی پۊڕنای گردوو هەرمانەکاو پارێزگاکەی، جە دلۍ هەرێمیوە تا یاوۊ بە هەرمانە میاننەتەوەییەکاو پارێزگاکەی.
٤- بۊنەو کەڵەکەبییەی ڕەخنێوە فرەو دەسەڵاتڎارا و وەرپەرسەکاو دلۍ سنووروو پارێزگاکەی، چا چوارچووەنە سەرنجۍ و پلانێوە فرۍ وزیۍ ڕووە، کە دماتەرنە هەمارنەی پراکتیکییەشا سەرۊ کریۊ.
س.ز
